עבודת הקרבנות/סדר סידור המערכות


כח  
לאחר שהסירו האפר ונתנוהו לתפוח שבאמצע המזבח ונשאר מקום המערכה פנוי התחילו הכהנים עם הכהן שזכה בתרומת הדשן להעלות מלשכת העצים עצים למזבח לסדר המערכות והעצים היו חתוכין מענפי תאנה או מעצי אגוז או מעץ שמן והיו בדוקין ממום הפוסל בעצי המזבח כגון נמצא בהן תולעת או עצים שסתר מבנינו (רמב״ם פ״ו הל״ ב׳ מהל׳ איסוהמ״ז. מנחות כ״ב פ״ה):

ביאור

כט 
אחר שהעלו הכהנים העצים להמזבח סידר הכהן שזכה בתרומת הדשן המערכה גדולה במזרח המזבח שהוא לפני התפוח שבאמצע המזבח [והוא דרך ביאתו אל המזבח כמו שכתב בתורה (ויקרא ו׳) היא העולה על מוקדה על המזבח כל הלילה ואמרו חז״ל זו מערכה גדולה (יומא מ״ד)] וכן היה מעשה הסידור היה נוטל גיזרה אחד והיה מניח במקום הפנוי לזה בצד מזרח העזרה שהוא צד ימינו וגיזרה אחד למערב וחוזרין ומניחין גיזרה אחד לצפון וגיזרה אחד לדרום ועל ריבוע זה חוזרין ומסדרין ריבוע אחר באופן זה וכן עושין כמה ריבועים ריבוע על גבי ריבוע והיה מקרב המערכה להתפוח כל מה דאפשר  עד שיהיה ראשי הגיזרין הפנימין נוגעין בהתפוח וריוח היו עושה בין הגיזרין (רמב״ם פ״ב הל׳ ז י״ב מהל׳ תמיומו״ס. תמיד פ״ב מ״ד):

ביאור

ל 
אחר שסידר מערכה גדולה חוזר ובור עצי תאנה יפים ומסדר על המזבח החיצון מערכה שניה של קטורת כדכתיב (ויקרא ו׳) ואש המזבח תוקד בו אמרו חז״ל זו מערכה שניה של קטורת (יומא ל״ג) ומקום המערכה זו הוא כנגד קרן מערבית דרומית משוכה מן הקרן כלפי צפון ארבע אמות כדכתיב בקטורת יוה״כ (ויקרא ט״ז) ולקח מלא המחתה גחלי אש מעל המזבח מלפני ה׳ ונותן עצים באומד באופן שיעשה מהן ה׳ סאין גחלים כדי ליקח ממערכה זו גחלים להכניס לפנים למזבח הזהב להקריב עליה קטורת פעמים בכל יום ערב ובוקר ובשבת מסדרין מערכה בכל כך עצים שיעשה מהן שמונה סאין גחלים מפני שעליה מקטירין בכל שבת שני בזיכי לבונה שעל לחם הפנים דכתיב בשירי הדם דחטאות הפנימיות (ויקרא ד׳) ואת כל דם הפר ישפך אל יסוד מזבח העולה אשר פתח האוהל מועד ילפי ר״י מזה דכל הנוטל בפנים לינתן בחוץ כגון ב׳ בזיכי לבונה שיתנם במקום המזבח החיצון נגד הפתח: (רמב״ם פ״ב הל״ח מהל׳ תמיומו״ס):

ביאור

לא 
אחר סידור שתי המערכות מסדרין מערכה שלישית לקיום האש דכתיב (ויקרא ו') והאש על המזבח תוקד בו אמרו חז״ל זו מערכה של קיום האש: (יומא ל״ג עיין רש״י שם רמב״ם פ״ח הל״ט מהל׳ תמיומו״ס):

ביאור

לב 
אחר סידור המערכות לקחו הכהנים בהמזלגות האברים והפדרים שלא נתאכלו מבערב וסדרום אחר הרמת הדשן בצדדי המזבח מחזירין אותן עתה לצידי מערכה גדולה ונשרפין שם דכתיב אשר תאכל האש  את העולה על המזבח (ויקרא ו'): (רמב״ם פ״ב הל״ה מהל׳ תמיומו״ס יומא מ״ה ע״ב):

ביאור

לג 
אחר שחזר עיכולי האברים על המזבח לקח הכהן אש ממדורת בית המוקד ליתנם תחת המערכות דכתיב (ויקרא א׳) ונתנו בני אהרן הכהן אש על המזבח אמרו חז״ל אעפ״י שאש ירדה מהשמים מצוה להביא מן ההדיוט. והצית בהאש את האליתא אשר בהמערכות על המזבח גופא דמדכתיב על המזבח דרשינן להצתת אליתא שתהא בראשו של מזבח: (יומא מ״ה כ״א רמב״ם פ״ב הל״ט מהל׳ תמיומו״ס):

ביאור

לד 
אחר שהציתו המערכה גדולה באש לקח הכהן שזכה בתרומת הדשן שני עצים משופין ונותנן בסידור יפה ממעל עצי המערכה אחד מצד זה ואחד מצד זה לרוחב המערכה להרבות האש של המערכה גדולה כדכתיב (ויקרא ו) ובער עליה הכהן עצים בבוקר בבוקר: (רמב״ם פ״ז הל״ג מהל׳ איסורי המז' זבחים ס״ב):

ביאור